Frank Vandenbroucke

Frank Vandenbroucke (født 6. november 1974 i Ploegsteert, død 12. oktober 2009), var en profesjonell belgisk landeveissyklist. Onkelen hans Jean-Luc Vandenbroucke var også en profesjonell syklist.

I 1990-årene var Vandenbroucke den flamske syklisten det var stilt mest forventning til, dette på grunn av hans evne til å vinne en rekke forskjellige ritt, fra Liège-Bastogne-Liège til Ronde van Vlaanderen. Hans ofte negative innstilling  medførte at pressen gav han kallenavnet «L'enfant terrible».

Karriere 
Han ble profesjonell i 1993, men fikk sitt gjennombrudd først i 1998, da han vant Gent-Wevelgem, og to etapper av Tour de Wallonie.

I 1999 gikk han til det franske laget Cofidis, og vant Liège-Bastogne-Liège, Omloop Het Volk, og etapper i Paris-Nice og to i Vuelta a España. Seieren hans i Liège-Bastogne-Liège var  overlegen, og fikk en del oppmerksomhet fordi han på forhånd gikk ut med på tv hvor han skulle sette inn angrepet, noe han også gjorde. 

I februar 2007 publiserte Vandenbroucke sin biografi, hvor han innrømmet bruk av ulovlige prestasjonsfremmede midler.

12. oktober 2009 døde han av lungeemboli i Senegal.

Referanser

Eksterne lenker 
 

Belgiske syklister
Deltakere for Belgia under Sommer-OL 1996
Syklister under Sommer-OL 1996
Dopingsaker i sykling
Fødsler i 1974
Dødsfall i 2009